Hagyatéki ügyek
Az eljárás jogi alapjai:
· A hagyatéki eljárásról szóló 2010. évi XXXVIII. törvény
· A hagyatéki eljárás egyes cselekményeiről szóló 29/2010. (XII.31.) KIM rendelet
· A közigazgatási hatósági eljárás és szolgáltatás általános szabályairól szóló 2004. évi CXL. törvény
Eljárás menete
Az elhunyt után maradt vagyont leltározni kell.
Az eljárás a halottvizsgálati bizonyítvány megérkezésével hivatalból, illetőleg a megkeresésnek a jegyzőhöz érkezését követően indul.
Az ügyintéző az ismert örököst, hozzátartozót megidézi és vele elkészíti a hagyatéki leltárt, vagy a nemleges nyilatkozatot. A hagyatéki leltárt és a hozzá csatolt egyéb okiratokat a leltározás befejezése után meg kell küldeni az illetékes közjegyzőnek az eljárás lefolytatása céljából.
A hagyaték megállapítása és az örökösök részére történő átadása a közjegyző feladat- és hatásköre.
A hagyatéki leltár felvétele illetékmentes.

